ടോബി സ്പര്സ് വിട്ട് ഖത്തറിലേക്ക് സ്പര്സിന്റെ സെന്റര് ബാക്ക് ആയ ടോബി ആല്ഡെര്വെറള്ഡിനെ ഖത്തര് ക്ലബായ അല് ദുഹൈല് സ്വന്തമാക്കി. ഇത് സംബന്ധിച്ച് ഔദ്യോഗിക പ്രഖാപനവും വന്നു. 2015 ജൂലൈയില് അത്ലറ്റിക്കോ മാഡ്രിഡില് നിന്നാണ് ടോബി സ്പര്സിനൊപ്പം ചേര്ന്നത്. അന്ന് മുതല് ഇന്ന് വരെ സ്പര്സ് ഡിഫന്സിലെ സ്ഥിര സാന്നിദ്ധ്യമായിരുന്നു ടോബി. 32കാരനായ ടോബി തന്റെ ആറ് വര്ഷത്തിനിടെ 236 മത്സരങ്ങള് സ്പര്സിനായി കളിച്ചു. ടോബിയും വെര്ടോങനും തമ്മിലുള്ള സ്പര്സ് ഡിഫന്സ് കൂട്ടുകെട്ട് പ്രീമിയര് ലീഗിലെ തന്നെ മികച്ച ഡിഫന്സ് കൂട്ടുകെട്ടായിരുന്നു. 2014, 2018 ലോകകപ്പുകളിലും 2016, 2020 യൂറോപ്യന് ചാമ്ബ്യന്ഷിപ്പുകളിലും ബെല്ജിയത്തിനായി ഡിഫന്സില് ഇറങ്ങിയ ടോബി തന്റെ രാജ്യത്തിനായി 113 മത്സരങ്ങളില് ഇതുവരെ ഇറങ്ങിയിട്ടുണ്ട്